=== Mordred ===
'''[[Mordred]]''' (spillet af '''[[Asa Butterfield]]''') er en dreng, der er i lære som [[druide]]. Hans mester er blevet henrettet efter Uthers ordre, men Morgana og Merlin beskytter drengen. Morgana føler en uforklarlig forbindelse med drengen, som gør, at hun føler behov for at beskytte ham. Den Store Drage fortæller senere Merlin, at Mordred en dag vil dræbe Arthur.<br /> Mordred har telepatiske evner og kalder Merlin "Emrys" [den walisiske form af Ambrose eller Ambrosius, og betyder "udødelig"], og påstår at han ved, hvem Merlin virkelig er og at de er "den samme". Trods Dragens advarsel om, at Merlin ikke skal beskytte drengen, hjælper Merlin Arthur med at undslippe Camelot vagter og bringe drengen hjem til druiderne. <br />
Mordred vender tilbage i anden sæson, hvor Morgana leder efter druiderne. På grund af hendes telepatiske forbindelse til Mordred, kan Mordred fornemme, at Morgana er blevet bidt en af skorpion og behøver medicinsk behandling. Det bliver demonstreret at Mordreds magi er stærk nok til at dræbe op til fem soldater med en enkel fortryllelse, og Merlin, som også er til stede, udtrykker sin bekymring over drengens styrke. <br />Han vender tilbage i afsnittet "[[The Witch's Quickening]]", hvor han, sammen med nogle allierede, prøver at finde en gammel krystal, der kan vise fremtiden, for den der tør se den. Men Mordred og hans sammensvorne bliver tvunget til at flygte, da de bliver opdaget. I flugten, forsøger Merlin at standse ham ved at lade en gren spænde ben for ham, men Mordred gør gengæld ved at spidde to soldater i ryggen med et fortryllet spyd, samtidig med at han, via telepati, fortæller Merlin, at han aldrig vil glemme det han gjorde. <br /> Mordreds kendetegn er hans isende kolde øjne og grønne kappe. Det bliver hentydet, at han er omkring 11 år i afsnittet "The Beginning of the End", og omkring 13 i både "The Nightmare Begins" og i "Witch's Quickening". Det bliver forudsagt, at Mordred vil vende tilbage engang i fremtiden, da Den Store Drage fortæller, at "de gamle profetier fortæller om en alliance mellem Mordred og Morgana, der er forenet i ondskab."
Fiktive_personer Lister_over_personer